A4-0402/96

Απόφαση σχετικά με την κοινή θέση που καθόρισε το Συμβούλιο για την έκδοση οδηγίας του Ευρωπαϊκού Κοινοβουλίου και του Συμβουλίου που αφορά την τροποποίηση των οδηγιών 90/387/ΕΟΚ και 92/44/ΕΟΚ με σκοπό την προσαρμογή του τηλεπικοινωνιακού τομέα στο ανταγωνιστικό περιβάλλον (C4-0469/96 - 95/0280(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0469/96 - 95/0280(COD)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 166, της 10.6.1996, σελ. 87)) σχετικά με την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(95)0543) ((EE C 062, της 1.3.1996, σελ. 3)),

- έχοντας υπόψη την τροποποιημένη πρόταση (COM(96)0418) ((EE C 291, της 4.10.1996, σελ. 18)),

- έχοντας υπόψη το άρθρο 189 B, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπής Οικονομικής, Νομισματικής και Βιομηχανικής Πολιτικής (A4-0402/96),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 B, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικά την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 5

Άρθρο 5, παράγραφος 4 (οδηγία 90/387/ΕΟΚ)

>Αρχικό κείμενο>

4. όταν ένα κράτος μέλος ή η Επιτροπή κρίνει ότι τα εναρμονισμένα πρότυπα και/ή προδιαγραφές που αναφέρονται στην παράγραφο 1 δεν ανταποκρίνονται στο στόχο της ανοικτής και αποτελεσματικής πρόσβασης, διαλειτουργικότητας και διασύνδεσης, ιδίως στις βασικές αρχές και τις βασικές απαιτήσεις που αναφέρονται στο άρθρο 3, λαμβάνεται απόφαση για το εάν κρίνεται αναγκαίο ή όχι να απαλειφθούν οι αναφορές αυτές σε αυτά τα πρότυπα και/ή προδιαγραφές από την Επίσημη Εφημερίδα των Ευρωπαϊκών Κοινοτήτων, σύμφωνα με τη διαδικασία του άρθρου 10.

>Κείμενο μετά την ψηφοφορία στο ΕΚ>

4. όταν ένα κράτος μέλος ή η Επιτροπή κρίνει ότι τα εναρμονισμένα πρότυπα και/ή προδιαγραφές που αναφέρονται στην παράγραφο 1 δεν ανταποκρίνονται στο στόχο της ανοικτής και αποτελεσματικής πρόσβασης, διαλειτουργικότητας και διασύνδεσης, ιδίως στις βασικές αρχές και τις βασικές απαιτήσεις που αναφέρονται στο άρθρο 3, λαμβάνεται απόφαση για το εάν κρίνεται αναγκαίο ή όχι να απαλειφθούν οι αναφορές αυτές σε αυτά τα πρότυπα και/ή προδιαγραφές από την Επίσημη Εφημερίδα των Ευρωπαϊκών Κοινοτήτων, σύμφωνα με τη διαδικασία του άρθρου 9.

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 7

Άρθρα 6 και 7 (οδηγία 90/387/ΕΟΚ)

>Αρχικό κείμενο>

7. Τα άρθρα 6 και 7 διαγράφονται.

>Κείμενο μετά την ψηφοφορία στο ΕΚ>

7. Το κείμενο των άρθρων 6 και 7 αντικαθίστανται από το ακόλουθο:

«Η Επιτροπή θα υποβάλει, πριν από την 31η Ιανουαρίου 1997, σχέδιο οδηγίας του Ευρωπαϊκού Κοινοβουλίου και του Συμβουλίου σχετικά με την κοστολόγηση και τη χρηματοδότηση της καθολικής υπηρεσίας.»

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 8

Άρθρο 8 (οδηγία 90/387/ΕΟΚ)

>Αρχικό κείμενο>

Η Επιτροπή εξετάζει τη λειτουργία της παρούσας οδηγίας και υποβάλλει σχετική έκθεση στο Ευρωπαϊκό Κοινοβούλιο και στο Συμβούλιο πριν από την 31 Δεκεμβρίου 1999. Η έκθεση βασίζεται μεταξύ άλλων στις πληροφορίες που παρέχουν τα κράτη μέλη στην Επιτροπή και στην επιτροπή που αναφέρεται στα άρθρα 9 και 10. Όταν αυτό απαιτείται, στην έκθεση θα προτείνονται περαιτέρω μέτρα για την προσαρμογή της παρούσας οδηγίας, λαμβάνοντας υπόψη την εξέλιξη προς ένα πλήρως ανταγωνιστικό περιβάλλον.»

>Κείμενο μετά την ψηφοφορία στο ΕΚ>

Η Επιτροπή εξετάζει τη λειτουργία της παρούσας οδηγίας και υποβάλλει σχετική έκθεση στο Ευρωπαϊκό Κοινοβούλιο και στο Συμβούλιο πριν από την 31 Δεκεμβρίου 1999. Η έκθεση βασίζεται μεταξύ άλλων στις πληροφορίες που παρέχουν τα κράτη μέλη στην Επιτροπή και στην επιτροπή που αναφέρεται στα άρθρα 9 και 10.Όταν αυτό απαιτείται,η έκθεση εξετάζει ποιές διατάξεις της οδηγίας αυτής καθώς και άλλων οδηγιών που έχουν σχέση με την εφαρμογή των διατάξεων ΟΝΡ (παροχή ανοικτού δικτύου) και το νέο κανονιστικό περιβάλλον στον τομέα των τηλεπικοινωνιών, θα προσαρμοσθούν υπό το φως των εξελίξεων στην αγορά. Θα προτείνονται περαιτέρω μέτρα στην έκθεση προκειμένου να πληρωθούν οι στόχοι που περιέχονται στις παρούσες οδηγίες, πράγμα που θα λάβει τη μορφή πρότασης για ενιαίο παγιοποιημένο κείμενο[semigr ] ειδικότερα, η έκθεση εξετάζει τη δυνατότητα δημιουργίας ευρωπαϊκής ρυθμιστικής αρχής.

(Τροπολογία 5)

ΑΡΘΡΟ 2, ΠΑΡΑΓΡΑΦΟΣ 3

Άρθρο 2, παράγραφος 2, πρώτη παύλα (οδηγία 92/44/ΕΟΚ)

>Αρχικό κείμενο>

- «μισθωμένες γραμμές», τα τηλεπικοινωνιακά μέσα χάρη στα οποία καθίσταται δυνατή η παροχή χωρητικότητας για διαφανή μετάδοση μεταξύ των σημείων απολήξεως του δικτύου και δεν περιλαμβάνουν κατ' απαίτηση μεταγωγή (λειτουργίες μεταγωγής που μπορεί να ελέγξει ο χρήστης ως μέρος της παροχής μισθωμένης γραμμής),

>Κείμενο μετά την ψηφοφορία στο ΕΚ>

- «μισθωμένες γραμμές», τα τηλεπικοινωνιακά μέσα χάρη στα οποία καθίσταται δυνατή η παροχή χωρητικότητας για διαφανή μετάδοση μεταξύ των σημείων απολήξεως του δικτύου και δεν περιλαμβάνουν κατ' απαίτηση μεταγωγή (λειτουργίες μεταγωγής που μπορεί να ελέγξει ο χρήστης ως μέρος της παροχής μισθωμένης γραμμής), και το μόνιμο δημόσιο τηλεφωνικό δίκτυο το οποίο χρησιμοποιείται αποκλειστικά για την παροχή υπηρεσιών φωνητικής τηλεφωνίας,

(Τροπολογία 6)

ΑΡΘΡΟ 2, ΠΑΡΑΓΡΑΦΟΣ 12

Άρθρο 14 (οδηγία 92/44/ΕΟΚ)

>Αρχικό κείμενο>

Η Επιτροπή εξετάζει τη λειτουργία της παρούσας οδηγίας και υποβάλλει σχετική έκθεση στο Ευρωπαϊκό Κοινοβούλιο και στο Συμβούλιο πριν από την 31 Δεκεμβρίου 1999. Η έκθεση βασίζεται μεταξύ άλλων στις πληροφορίες που παρέχουν τα κράτη μέλη στην Επιτροπή και στην επιτροπή ΟΝΡ (παροχή ανοικτού δικτύου). Η έκθεση περιλαμβάνει αξιολόγηση της ανάγκης συνέχισης της εφαρμογής της παρούσας οδηγίας, λαμβάνοντας υπόψη τις εξελίξεις που σημειώνονται προς ένα πλήρως ανταγωνιστικό περιβάλλον. Όταν αυτό απαιτείται, θα προτείνονται στην έκθεση περαιτέρω μέτρα για την προσαρμογή της παρούσας οδηγίας.

>Κείμενο μετά την ψηφοφορία στο ΕΚ>

Η Επιτροπή και υποβάλλει σχετική έκθεση στο Ευρωπαϊκό Κοινοβούλιο και στο Συμβούλιο πριν από την 31 Δεκεμβρίου 1999. Η έκθεση βασίζεται μεταξύ άλλων στις πληροφορίες που παρέχουν τα κράτη μέλη στην Επιτροπή και στην επιτροπή ΟΝΡ (παροχή ανοικτού δικτύου). Όταν αυτό απαιτείται, η έκθεση εξετάζει ποιές διατάξεις της οδηγίας αυτής καθώς και άλλων οδηγιών που έχουν σχέση με την εφαρμογή των διατάξεων ΟΝΡ (παροχή ανοικτού δικτύου) και το νέο κανονιστικό περιβάλλον στον τομέα των τηλεπικοινωνιών, θα προσαρμοσθούν υπό το φως των εξελίξεων στην αγορά. Θα προτείνονται περαιτέρω μέτρα στην έκθεση προκειμένου να πληρωθούν οι στόχοι που περιέχονται στις παρούσες οδηγίες, πράγμα που θα λάβει τη μορφή πρότασης για ενιαίο παγιοποιημένο κείμενο[semigr ] ειδικότερα, η έκθεση εξετάζει τη δυνατότητα δημιουργίας ευρωπαϊκής ρυθμιστικής αρχής.

(Τροπολογία 7)

ΠΑΡΑΡΤΗΜΑ Ι

Παράρτημα Ι, παράγραφος 4, πρώτο και δεύτερο εδάφιο (οδηγία 92/44/ΕΟΚ)

>Αρχικό κείμενο>

Η αριθμοδότηση/διευθυνσιοδότηση και, σε ορισμένες περιπτώσεις, η απόδοση ονομασίας προσφέρει την επιλογή του προορισμού ή των προορισμών, ή την επιλογή μίας υπηρεσίας, ενός φορέα υπηρεσιών ή ενός φορέα δικτύου.

>Κείμενο μετά την ψηφοφορία στο ΕΚ>

Η αριθμοδότηση/διευθυνσιοδότηση και, σε ορισμένες περιπτώσεις, η απόδοση ονομασίας προσφέρει την επιλογή του προορισμού ή των προορισμών, ή την επιλογή μίας υπηρεσίας και, εάν υπάρχει λόγος, με την επιφύλαξη της μεταφερσιμότητας των αριθμών κλήσης, ενός φορέα υπηρεσιών ή ενός φορέα δικτύου.

>Αρχικό κείμενο>

Συνεπώς, η τήρηση μίας εναρμονισμένης προσέγγισης για την αριθμοδότηση /διευθυνσιοδότηση και, όπου είναι απαραίτητο, την απόδοση ονομασίας αποτελεί βασικό στοιχείο για την εξασφάλιση της πανευρωπαϊκής διασύνδεσης από άκρο σε άκρο των χρηστών και της διαλειτουργικότητας των υπηρεσιών. Επιπλέον, η αριθμοδότηση/διευθυνσιοδότηση/ απόδοση ονομασίας θα πρέπει να πραγματοποιείται κατά τρόπο θεμιτό, αναλογικό και συνεπή προς τις απαιτήσεις της ίσης μεταχείρησης όσον αφορά την πρόσβαση.

>Κείμενο μετά την ψηφοφορία στο ΕΚ>

Συνεπώς, η τήρηση μίας εναρμονισμένης προσέγγισης για την αριθμοδότηση /διευθυνσιοδότηση και, όπου είναι απαραίτητο, την απόδοση ονομασίας αποτελεί βασικό στοιχείο για την εξασφάλιση της πανευρωπαϊκής διασύνδεσης από άκρο σε άκρο των χρηστών, της διαλειτουργικότητας των υπηρεσιών και της μεταφερσιμότητας των αριθμών κλήσης. Επιπλέον, η αριθμοδότηση/διευθυνσιοδότηση/ απόδοση ονομασίας θα πρέπει να πραγματοποιείται κατά τρόπο θεμιτό, αναλογικό και συνεπή προς τις απαιτήσεις της ίσης μεταχείρησης όσον αφορά την πρόσβαση.